Държавен вестник, бр. 16, 2013 г., стр. 33

БРОЙ  16	
Д Ъ Р Ж А В Е Н  В Е С Т Н И К 	
СТР.  33  
(5) Продължителността на преходния пери-
од към биологично производство се определя 
от вида на отглежданите земеделски култури, 
животни и аквакултури.
(6) Когато стопанство или производствена 
единица отглежда земеделски продукти по 
биологичен начин и земеделски продукти в 
преходен период към биологично производ-
ство, производителят съхранява биологично 
произведените продукти отделно от продукти-
те, произведени в период на преход, както и 
животните отделно или по начин, позволяващ 
лесно да бъдат отделени, и води съответната 
документация, за да докаже разграничението.
Чл. 24. (1) Продължителността на преход-
ния период към биологично производство при 
отглеждане на растения и растителни продукти 
при спазване на разпоредбите на чл. 23 е:
1. най-малко две години върху земедел-
ските площи;
2. най-малко две години при ливади или 
площи с многогодишни фуражни култури;
3. най-малко три години при многогодишни 
култури, различни от фуражните.
(2) Контролиращото лице подава заявление 
до министъра на земеделието и храните за 
издаване на разрешение по смисъла на чл. 36, 
параграф 2 от Регламент (ЕО) № 889/2008 за 
намаляване на преходния период по ал. 1 по 
искане на производителя в следните случаи:
1. земеделските земи са били обект на 
мерки, определени в програми, изпълнявани 
съобразно Регламент (ЕО) № 1257/99, Регла-
мент (ЕО) № 1698/2005, или в някоя друга 
официална програма, при условие че съот-
ветните мерки гарантират, че неразрешени 
за биологично производство продукти не са 
били използвани в тези парцели;
2. парцелите са естествени или земеделски 
площи и не са били третирани с продукти 
извън разрешените в Приложение I и При-
ложение II от Регламент (ЕО) № 889/2008;
3. съответните земеделски площи вече 
са преминали или за тях е започнал да тече 
преходен период.
(3) Преходният период по ал. 1 не може да 
бъде намален на по-малко от една година от 
датата на подписване на договора за контрол 
и сертификация.
(4) Заявлението по ал. 2 съдържа име и 
адрес на производителя. Към заявлението 
се прилагат:
1. копие на договор за контрол и сертифи-
кация с контролиращо лице;
2. копие на инспекторски доклад от по-
следната проведена проверка;
3. формуляр за описване на историята на 
полетата, за които се подава заявлението за 
намаляване на преходния период, за период 
три години преди датата на подписване на 
договора за контрол и сертификация с кон-
тролиращото лице; във формуляра се описват 
културите, използваните торове и средства за 
растителна защита съгласно приложение № 1;
4. скици (карти) на парцелите, за които се 
предлага намаляване на преходния период;
5. протокол за резултати от анализ на 
почвени проби на парцелите, предложени за 
намаляване на преходния период, на основа 
на разпоредбите от Наредба № 3 от 2008 г. за 
нормите за допустимо съдържание на вредни 
вещества в почвите (ДВ, бр. 71 от 2008 г.), 
касаещи земеделските земи; изследванията да 
са извършени от акредитирана лаборатория.
(5) Преходният период по ал. 1 може да бъде 
намален до една година за пасища и места на 
открито, използвани от нетревопасни видове 
при прилагане на разпоредбите на ал. 2. 
(6) Контролиращото лице подава заявление 
до министъра на земеделието и храните за 
издаване на разрешение за увеличаване на 
преходния период по ал. 1, когато:
1. площите са третирани с неразрешени за 
биологичното производство продукти, ако това 
третиране е част от задължителни мерки за 
борба с болести и неприятели за определени 
растения на територията на страната или на 
част от нея съгласно Закона за защита на 
растенията;
2. площите са третирани с неразрешени за 
биологичното производство продукти като част 
от научни изследвания или в случаи, одобре-
ни от министъра на земеделието и храните.
(7) Заявлението по ал. 6 съдържа име и 
адрес на производителя. Към заявлението се 
прилагат:
1. копие на договор за контрол и сертифи-
кация с контролиращо лице;
2. копие на инспекторски доклад от по-
следната проведена проверка;
3. формуляр за описване на историята на 
полетата, за които се подава заявлението за 
увеличаване на преходния период; във фор-
муляра се описват културите, използваните 
торове и продукти за растителна защита 
съгласно приложение № 1;
4. скици (карти) на парцелите, за които се 
предлага увеличаване на преходния период.
(8) Удължаването на срока на преходния 
период в случаите по ал. 6 се определя така, 
че да се гарантира, че при изтичането му в 
почвата, а при многогодишни растения – и 
в растенията, няма остатъчни количества от 
разпадането на съответния продукт.
(9) Министърът на земеделието и храните 
издава разрешение или прави мотивиран 
отказ в срок един месец от постъпване на 
заявлението по ал. 2 и 6 на база на становище 
на комисията. 
Чл. 25. (1) Министърът на земеделието 
и храните издава разрешение по смисъла